জেদ্দার বাদশাহ আব্দুলাহ স্পোর্টস সিটির এই ম্যাচে আক্রমণ শানিয়ে দ্বিতীয়ার্ধ শুরু করে আর্জেন্টিনা। অ্যাঞ্জেলো কোরিয়ার ক্রস বক্সের মাঝখান থেকে হেড করেন সেলসো। কিন্তু দলকে এ যাত্রায় রক্ষা করেন অ্যালিসন। এই অর্ধে অসংখ্য সুযোগও ব্রাজিল পেয়েছিল। কিন্তু কাজে লাগাতে পারেনি। ঠিক একইভাবে প্রথমার্ধে সিংহভাগ বদল দখলে রেখেও গোল করতে ব্যর্থ হয় তিতের শিষ্যরা। প্রথমার্ধে সবচেয়ে সহজ সুযোগটা পায় ব্রাজিল। নেইমারের ফ্রিকিক ক্লিয়ার করে ক্যাসিমিরো। কিন্তু বল চলে যায় মিরান্দার কাছে। দুবারের চেষ্টাতেও বল জালে পাঠাতে পারেননি তিনি। বরং গোল লাইন থেকে ওটামেন্ডি বল হেড করে গোলরক্ষক রোমেরোকে দিলে এ যাত্রায় রক্ষা পায় আর্জেন্টিনা।